Sodba Splošnega sodišča (drugi senat) z dne 11. julija 2018 – CSTP Azienda della Mobilità/Komisija

(Zadeva T‑186/15)

„Državne pomoči – Podjetje, ki upravlja omrežje avtobusnih povezav v deželi Kampanija – Prednost – Storitev splošnega gospodarskega pomena – Tarifno nadomestilo za obveznosti javne službe, plačana po odločitvi sodišča, ki odloča na zadnji stopnji – Sklep, s katerim je bila pomoč razglašena za nezdružljivo z notranjim trgom – Obstoječe pomoči in nove pomoči – Uredba (EGS) št. 1191/69 – Pogoji za izvzetje iz obveznosti priglasitve – Člen 4(5) in člen 7(6) Uredbe (ES) št. 659/99 – Pristojnosti Komisije in nacionalnih sodišč na področju nadzora državnih pomoči – Pravnomočnost sodbe višjega nacionalnega sodišča – Časovna veljavnost pravil materialnega prava – Legitimno pričakovanje – Pravna varnost“

1. Sodni postopek – Navajanje novih razlogov med postopkom – Razširitev predhodno navedenega razloga – Dopustnost (Poslovnik Splošnega sodišča (1991), člen 48(2)) (Glej točko 78.)

2. Pomoči, ki jih dodelijo države – Obstoječe pomoči – Stalni nadzor, ki ga izvaja Komisija z državami članicami – Pravna narava v primeru, ko Komisija ne ugotovi nezdružljivost z notranjim trgom (člen 108(1) in (3) PDEU) (Glej točko 80.)

3. Pomoči, ki jih dodelijo države – Obstoječe pomoči in nove pomoči – Nadomestilo za obveznosti javne službe na področju regionalnega prevoza – Izvzetje od obveznosti priglasitve iz člena 17(2) Uredbe št. 1191/69 – Ukrep, ki ni v skladu z materialnimi pogoji navedene uredbe – Opredelitev za novo pomoč – Obveznost predhodne priglasitve (člen 108 PDEU; Uredba Sveta št. 1191/69, člen 17(2)) (Glej točke 92, od 106 do 115 in 120.)

4. Pomoči, ki jih dodelijo države – Pregled Komisije – Neobstoj pripomb zainteresiranih strank – Neobstoj vpliva na veljavnost sklepa Komisije – Obveznost, da se po uradni dolžnosti preučijo elementi, ki niso bili izrecno navedeni – Neobstoj (člen 108(2) PDEU) (Glej točko 110.)

5. Pomoči, ki jih dodelijo države – Pojem – Ukrepi za pokritje stroškov, ki jih je imelo podjetje v zvezi z opravljanjem javnih storitev – Izključitev – Pogoji, navedeni v sodbi Altmark – Kumulativnost (člen 107(1) PDEU) (Glej točke od 124 do 128 in 132.)

6. Pomoči, ki jih dodelijo države – Vpliv na trgovino med državami članicami – Škodovanje konkurenci – Merila presoje (člen 107(1) PDEU) (Glej točke od 141 do 143.)

7. Pomoči, ki jih dodelijo države – Pristojnosti Komisije oziroma nacionalnih sodišč – Vloga nacionalnih sodišč – Načela pravnomočnosti – Nemožnost ugovarjati načelu pravnomočnosti v zvezi z vračilom nezakonite pomoči – Nemožnost ugovarjati načelu pravnomočnosti v zvezi s poznejšim sklepom Komisije o ugotovitvi nezakonite državne pomoči (člena 107 (1) PDEU in 108 (3) PDEU) (Glej točke od 183 do 190.)

8. Pravo Evropske unije – Načela – Varstvo legitimnih pričakovanj – Meje – Uporaba novih predpisov za prihodnje učinke položajev, nastalih na podlagi prejšnjih predpisov (Glej točki 203 in 204.)

9. Promet – Pomoči za prevoz – Uredba št. 1370/2007 – Časovna veljavnost – Uporaba za pomoči, izplačane od začetka veljavnosti uredbe, ob upoštevanju prehodnih določb (člena 107(1) PDEU in 108(3) PDEU; Uredba Evropskega parlamenta in Sveta št. 1370/2007; Uredba Sveta št. 1191/69) (Glej točke od 209 do 212.)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2015/1074 z dne 19. januarja 2015 o pomoči SA.35842 (2014/C) (ex 2012/NN), ki jo je izvedla Italija – dodatno nadomestilo za opravljanje javne službe za družbo CSTP (UL 2015, L 179, str. 112).

Izrek

1. Tožba se zavrne.

2. Družba CSTP Azienda della Mobilità SpA nosi svoje stroške in plača stroške, ki jih je priglasila Evropska komisija.